467ff73bbf04862fbc7258e67b30e876
Ποια πλεονεκτήματα σου προσφέρει η θερμοπρόσοψη;
------------------------------------------------


douleutaras.gr
2020.10
**1. Μεγάλη εξοικονόμηση ενέργειας:** Η θερμοπρόσοψη κέλυφος δεν επιτρέπει την δημιουργία θερμογέφυρων. Αυτό, πρακτικά, σημαίνει ότι δεν επιτρέπει τη διαρροή θερμότητας στα σημεία ένωσης των μονωτικών υλικών, όπως συμβαίνει με άλλες τεχνικές μόνωσης.


**2. Αύξηση της αξίας του κτιρίου:** Η τοποθέτηση θερμοπρόσοψης βοηθάει σημαντικά στην ενεργειακή αναβάθμιση του κτιρίου. Έτσι, αυτόματα κάνεις μια επένδυση για το μέλλον, καθώς αυξάνεται η εμπορική αξία του κτίσματος.


**3. Άμεση διαδικασία εφαρμογής:** Η εξωτερική θερμομόνωση κατασκευάζεται άμεσα από εξειδικευμένους επαγγελματίες μονώσεων, χωρίς να ενοχλούνται οι κάτοικοι του κτιρίου, μιας και όλες οι εργασίες γίνονται εξωτερικά.


**4. Δε διακόπτεται η λειτουργία του κτιρίου:** Κατά την εφαρμογή του συστήματος της θερμοπρόσοψης, το κτίριο θερμομονώνεται εξωτερικά και οι εργασίες μπορούν να πραγματοποιηθούν, χωρίς να διακοπεί η λειτουργία του κτιρίου.


**5. Μπορεί να πραγματοποιηθεί οποιαδήποτε αρχιτεκτονική αλλαγή:** Τα θερμομονωτικά υλικά που εφαρμόζονται στη θερμοπρόσοψη, δίνουν τη δυνατότητα να γίνουν αρχιτεκτονικές παρεμβάσεις, τόσο σε θέμα υλικών, όσο και σε θέμα χρωμάτων.


fdab344d9b333bcec9f884b1b6209085
Ποια μειονεκτήματα παρουσιάζει η εξωτερική θερμομόνωση;
-------------------------------------------------------


douleutaras.gr
2020.10
Αν και η εξωτερική θερμομόνωση των τοίχων και των κτιρίων είναι κάτι που σίγουρα θα σε ωφελήσει, υπάρχουν και μερικά πράγματα που μπορεί να λειτουργήσουν αποτρεπτικά στο να προχωρήσεις τις εργασίες. Ποια είναι αυτά;


* Υπάρχει σχετικά υψηλό κόστος, για να χτιστεί η θερμοπρόσοψη.
* Η διαδικασία εφαρμογής είναι απαιτητική και χρειάζεται έμπειρους επαγγελματίες.
* Απαιτείται η σύμφωνη γνώμη όλων των ενοίκων, για μια τόσο σημαντική επένδυση.
* Χρειάζονται συγκεκριμένες καιρικές συνθήκες για να εφαρμοστεί η μέθοδος.

03bf7f83ec629fa7d4878ba451ff87cd
Πώς γίνεται η εξωτερική θερμομόνωση; Ποια είναι η διαδικασία;
-------------------------------------------------------------


douleutaras.gr
2020.10
1. Σε πρώτη φάση καθαρίζεται η επιφάνεια και ξηλώνονται διάφορα σαθρά κονιάματα.


2. Γίνεται έλεγχος της επιπεδότητας των προσόψεων.


3. Εάν είναι απαραίτητο, γίνεται η τοποθέτηση των μαρμαροποδιών στα παράθυρα.


4. Τοποθετείται οριζόντιος οδηγός στη βάση του κτιρίου.


5. Εγκαθίστανται οι θερμομονωτικές πλάκες και δημιουργείται ζώνη στεγάνωσης και προστασίας.


6. Καλύπτονται τα κενά μεταξύ των αρμών και τρίβεται η επιφάνεια, ώστε να είναι λεία.


7. Εφαρμόζεται το βασικό επίχρισμα και έπειτα, όταν σκληρύνει, γίνεται το αστάρωμα.


8. Για να ενισχυθεί η μηχανική αντοχή της θερμοπρόσοψης, μπορεί να εφαρμοστεί διπλός οπλισμός.


dcb598f8518f0f00eacdde25048806dc
Ποιο είναι το κατάλληλο υλικό για θερμοπρόσοψη;
-----------------------------------------------


douleutaras.gr
2020.10
Η **διογκωμένη πολυστερίνη** με πάχος άνω των 10mm θεωρείται μια πολύ καλή επιλογή για θερμοπρόσοψη. Είναι καλό να τοποθετήσεις όσο το δυνατόν πιο παχύ υλικό, για να πετύχεις ακόμα καλύτερη εξωτερική θερμομόνωση. Έτσι, θα αποφύγεις σκασίματα στους τοίχους και ό,τι άλλο σε ταλαιπωρεί, εξαιτίας της έλλειψης καλής μόνωσης.
 

